open-index/open-wikipedia-markdown huggingface dataset:
ჯეკი შროფი

**ჯაიკიშან კაკუბჰაი შროფი** (; დ. 1 თებერვალი 1957) ცნობილი, როგორც **ჯეკი შროფი** (, ) — ინდოელი მსახიობი და რამდენიმე ფილმის პროდიუსერი.

## ბიოგრაფია
ჯეკი შროფი დაიბადა მუმბაის რაიონში გუჯარათელი ასტროლოგის კაკაბჰაია ჰარიბჰაია შროფისა და რიტა შროფის ოჯახში. მას ჰყავდა ძმა, რომელიც 17 წლის ასაკში გარდაიცვალა.

თავდაპირველად ჯეკს სურდა გამხდარიყო მზარეული რესტორან ტეჯში, მაგრამ მას არ ჰქონდა შესაბამისი განათლება და ამიტომაც ვერ მიიღო ეს სამსახური. ასევე, შესაბამისი კვალიფიკაციის არ ქონის გამო Air India-შიც არ აიყვანეს ბორტგამცილებლად.

## ფილმები
## რესურსები ინტერნეტში
* ოფიციალური საიტი 

## სქოლიო
კატეგორია:ინდოელი მსახიობები
კატეგორია:დაბადებული 1957
კატეგორია:დაბადებული 1 თებერვალი
კატეგორია:მსახიობები ანბანის მიხედვით
კატეგორია:ცოცხალი ადამიანები
დურგა მაკბრუმი

მინი|250პქ|დურგა მაკბრუმი
**დურგა მაკბრუმი** (, დ. 16 ოქტომბერი, 1962) — ამერიკელი მომღერალი და მსახიობი.

1987 წლის ნოემბრიდან მონაწილეობდა პინკ ფლოიდის ტურნეებში ბეკ-ვოკალისტის სახით, 1990 წელს ნებუორთში გამართული კონცერტის ჩათვლით. აგრეთვე შეასრულა ბეკ-ვოკალი დევიდ გილმორის 2001-2002 წლების კონცერტებზე.

აგრეთვე ცნობილია მისი სოლო პროექტი Blue Pearl. მისი სინგლი „Naked in the Rain“ ჩარტში #4 პოზიციაზე მოხვდა. საგულისხმოა, რომ ამ კომპოზიციაში უკრავენ დევიდ გილმორი და რიჩარდ რაიტი. სიმღერის ოფიციალური მუსიკალური ვიდეოს რეჟისორია სტორმ თორგერსონი.

დურგა 2010 წლის აპრილში გამოჩნდა პროექტის The End Pink Floyd კონცერტზე, ბუენოს აირესში, რომელშიც აგრეთვე გაი პრეტი და ჯონ კერინი მონაწილეობდნენ. 2011 წლის ოქტომბერში დურგა და მისი და, ლორელეი (რომელიც ასევე მონაწილეობდა პინკ ფლოიდის უკანასკნელ ტურნეებში), შეუერთდნენ  ავსტრალიურ ჯგუფს The Australian Pink Floyd Show, ანაჰეიმში (აშშ) გამართულ კონცერტზე, სადაც The Great Gig in the Sky შეასრულეს.

აგრეთვე ასრულებს ბეკ-ვოკალს პინკ ფლოიდის ალბომზე *The Endless River*.

## რესურსები ინტერნეტში
*
*
*

## სქოლიო
კატეგორია:დაბადებული 16 ოქტომბერი
კატეგორია:დაბადებული 1962
კატეგორია:ამერიკელი როკ-მომღერლები
კატეგორია:ამერიკელი მსახიობები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
კლერ ტორი

**კლერ ტორი** (, დ. 29 ნოემბერი, 1947) — ბრიტანელი მომღერალი.

თავდაპირველად ცნობილი იყო ძირითადად ქავერ-ვერსიების შესრულებით. იგი 1973 წელს სტუდიაში ალან პარსონსის მოწვევით გამოჩნდა და რამდენიმე დუბლში ჩაწერა იმპროზაციული ვოკალი პინკ ფლოიდის „The Great Gig in the Sky“-სთვის. მოგვიანებით გამოვიდა ჯგუფის მიერ რობერტ უაიეტისთვის გამართულ ორ საქველმოქმედო კონცერტზე. 1990-იანი წლების დასაწყისში რიჩარდ რაიტის მიერ ჩაიწერა „The Great Gig in the Sky“-ს ვერსია, რომელიც გამოყენებულია Nurofen-ის რეკლამაში. ტორიმ ამ ვერსიისთვის ასევე ჩაწერა საკუთარი ვოკალი.

1986 წელს ტორი მონაწილეობდა როჯერ უოტერსის მიერ ფილმისთვის „როდესაც ქარი ქრის“ სიმღერების ჩაწერაში. 1987 წელს გამოჩნდა ალბომზე *Radio K.A.O.S.* და შემდგომ ტურნეში, ხოლო 1990 წელს - პინკ ფლოიდთან ერთად, კონცერტზე ნებუორთში.

2004 წელს ჰქონდა სასამართლო დავა პინკ ფლოიდთან, ვინაიდან 1973 წელს მას მხოლოდ 30 გირვანქა სტერლინგი გადაუხადეს. 2005 წელს დავა დასრულდა, თუმცა საბოლოო გადაწყვეტილების ზუსტი დეტალები უცნობია.

## სქოლიო
კატეგორია:დაბადებული 29 ნოემბერი
კატეგორია:დაბადებული 1947
კატეგორია:ინგლისელი მომღერლები
კატეგორია:ცოცხალი ადამიანები
კონმებოლი

**კონმებოლი** (, ასევე გამოიყენება აბრევიატურა **CSF**)  — საფეხბურთო ორგანიზაცია, რომელიც აკონტროლებს სამხრეთ ამერიკულ ფეხბურთს და სამხრეთ ამერიკული ქვეყნების ფეხბურთის ფედერაციებს. მისი მოვალეობაა სხვადასხვა საკლუბო და სანაკრებო ტურნირების გამართვა და მათი ორგანიზება.

კონმებოლი დაარსდა 1916 წლის 9 ივლისს, ურუგვაელი ექტორ გომესის მოწადინებით. ასოციაციის პირველი წევრები არგენტინა, ბრაზილია, ურუგვაი და ჩილე გახდნენ. სწორედ მათი მონაწილეობით გაიმართა პირველი ოფიციალური სანაკრებო საფეხბურთო ტურნირი სამხრეთ ამერიკაში, რომელიც ჩატარდა ბუენოს-აირესში, არგენტინის დამოუკიდებლობის 100 წლისთავის აღსანიშნავად.

დღეს კონმებოლი ფიფა-ს წევრია, რომლის წევრებმა ცხრაჯერ მოიგეს მსოფლიო საფეხბურთო ჩემპიონატი (ხუთჯერ ბრაზილიამ, ორ-ორჯერ არგენტინამ და ურუგვაიმ). იგი მსოფლიოში უძველესი საფეხბურთო კონტინენტალური ასოციაციაა. მისი შტაბ-ბინა მდებარეობს პარაგვაიში, ქალაქ ლუკეში. ამჟამად კონმებოლის პრეზიდენტია პარაგვაელი ალეხანდრო დომინგეს უილსონ-სმითი.

### კონმებოლის პრეზიდენტები
 ლუკეში, პარაგვაი]]

## რესურსები ინტერნეტში
* ოფიციალური საიტი

## სქოლიო
კატეგორია:საერთაშორისო საფეხბურთო ორგანიზაციები
კატეგორია:ორგანიზაციები ანბანის მიხედვით
ნორმან სმითი (მუსიკალური პროდიუსერი)

**ნორმან სმითი** (Norman Smith, დ. 22 თებერვალი, 1923 — გ. 3 მარტი, 2008) — ბრიტანელი მუსიკოსი და პროდიუსერი. 1959 წელს გახდა EMI-ს ხმის ინჟინერი.

1965 წლამდე ნორმანი The Beatles-ის ყველა სტუდიური ჩანაწერის ხმის ინჟინერი იყო. *Rubber Soul* იყო უკანასკნელი ალბომი, რომელზეც მან იმუშავა. საერთო ჯამში, მას ნამუშევარი აქვს ჯგუფის 100-მდე სიმღერაზე. 1967 წელს იგი პინკ ფლოიდთან სამუშაოდ გადაიყვანეს. მთლიანობაში მან იმუშავა სამ ალბომზე - *The Piper at the Gates of Dawn*, *A Saucerful of Secrets* და *Ummagumma*. ამასთან, სიმღერაში „Remember A Day“ იგი დასარტყმელ საკრავებზე უკრავს.

1970-იან წლებში ჰქონდა საკმაოდ წარმატებული მუსიკალური კარიერა „Hurricane Smith“-ის ფსევდონიმით და ორი ჰიტით, „Don't Let It Die“ და „Oh Babe What Would You Say?“.

## რესურსები ინტერნეტში
*

## სქოლიო
კატეგორია:დაბადებული 22 თებერვალი
კატეგორია:დაბადებული 1923
კატეგორია:გარდაცვლილი 3 მარტი
კატეგორია:გარდაცვლილი 2008
კატეგორია:ინგლისელი პროდიუსერები
კატეგორია:ინგლისელი დრამერები
ბანგლადეშის დროშა

**ბანგლადეშის დროშა** — ბანგლადეშის რესპუბლიკის ოფიციალური სიმბოლო. ამჟამად არსებული დროშა მიღებულია 1972 წლის 17 იანვარს.

დროშა წარმოადგენს მწვანე სივრცეს და მის ცენტრში არსებულ წითელ სფეროს. მისი პროპორციებია 3:5. წითელი წრეწირის რადიუსი დროშის სიგრძის მეხუთედია.

## სიმბოლოები
მწვანე ფერი განასახიერებს ისლამს, წითელი წრე ამომავალი მზეა და დამოუკიდებლობის სიმბოლოს წარმოადგენს.

## ფაქტები
2013 წლის 16 დეკემბერს ბანგლადეშის ცოცხალი დროშა გინესის მსოფლიო რეკორდების წიგნში შევიდა. დროშის შექმნაში მონაწილეობდა 27 117 ადამიანი.

## რესურსები ინტერნეტში
* 

## სქოლიო
კატეგორია:მსოფლიოს ქვეყნების დროშები
კატეგორია:ბანგლადეშის ეროვნული სიმბოლოები
კატეგორია:დროშები ანბანის მიხედვით
პალიოსა

**პალიოსა** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 3 მეტრზე. მიეკუთვნება გრანდი-ფლორიანოპოლისის მეზორეგიონს. შედის ეკონომიკურ-სტატისტიკურ მიკრორეგიონ ფლორიანოპოლისის შემადგენლობაში.

2010 წლის მონაცემებით, მოსახლეობა 137 334 ადამიანს შეადგენდა, მოსახლეობის სიმჭიდროვე 347.56 კმ²-ზე. ფართობი 395 133 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
ჯაჰანდარ-შაჰი

**ჯაჰანდარ-შაჰი** (დ. 9 მაისი, 1661, დეკანი — გ. 12 თებერვალი,  1713, დელი) — დიდ მოგოლთა იმპერიის მე-9 იმპერატორი 1712-1713 წლებში, ბაჰადურ-შაჰ I-ის უფროსი ძე, აურანგზების შვილიშვილი, თემურიდების დინასტიის წარმომადგენელი.

## ბიოგრაფია
ჯაჰანდარ-შაჰი დაიბადა 1661 წელს, დეკანში. ის იყო ბაჰადურ-შაჰ I-ისა და ნიზამ ბაის ერთადერთი ვაჟი. 1671 წელს, 10 წლის ასაკში ბაბუამისმა, აურანგზებმა დანიშნა ბალხის მმართველად. ამ თანამდებობაზე ის 1709 წლამდე იყო. 1712 წელს, მამამისის გარდაცვალების დროს იმყოფებოდა ლაჰორში, სადაც აკურთხეს დიდ მოგოლთა იმპერატორად, რის შემდეგაც თავისი 3 ძმა სიკვდილით დასაჯა. მას მოუწია დაპირისპირება მე-4 ძმასთან, აზიმ-უს-შანთან. ჯაჰანდარმა აზიმიც ვერაგულად მოაკვლევინა და თავი ტახტის ერთადერთ მფლობელად გამოაცხადა. მისმა მმართველობამ მხოლოდ 11 თვემდე გასტანა. 

ჯაჰანდარის ხანმოკლე ზეობის დროს ინდოეთი ეკონომიკური კრიზისიდან გამოვიდა, ხელი შეეწყო ვაჭრობას, მოიჭრა მისი სახელობის ოქროსა და ვერცხლის მონეტები. ბრიტანელები იყენებდნენ საიმპერატორო კართან კარგ ურთიერთობას და თავიანთ გავლენას ზრდიდნენ დიდ მოგოლთა პროვინციებში. ჯაჰანდარმა ოსმალეთის სულთანს, აჰმედ III-ს გაუგზავნა ძვირფასი საჩუქრები და თავი მის ერთგულ თაყვანისმცემლად გამოაცხადა.  იმპერატორს უყვარდა სასახლეში ნებივრობა, აწყობდა უამრავ წვეულებასა და სამხედრო შეჯიბრებას. მისი მთავარი ცოლები სარგებლობდნენ დიდი გავლენით როგორც ჰარამხანაში, ასევე მთელს იმპერიაში. 

1713 წელს, მარათჰების მოულოდნელი აჯანყების წყალობით, აზიმ-უს-შაჰის ვაჟმა, ფარუხსიარმა თავის 20,000 მომხრესთან ერთად ჯაჰანდარის წინააღმდეგ გაილაშქრა. 11 იანვარს, აგრაში ჯაჰანდარ-შაჰი დამარცხდა თავისი ძმისშვილის არმიის წინააღმდეგ გამართულ ბრძოლაში. იმპერატორი გაიქცა დელიში, სადაც ის შეიპყრეს და ციხეში გამოკეტეს. ერთთვიანი შინაპატიმრობის შემდეგ ჯაჰანდარ-შაჰი ფარუხსიარის ბრძანებით ჯალათებმა მოახრჩვეს. დაკრძალეს ჰუმაიონის აკლდამაში. მოგვიანებით, 1754 წელს, მისი ვაჟი, ალამგირ II გახდა დიდ მოგოლთა იმპერატორი.

## იხილეთ აგრეთვე
* დიდ მოგოლთა იმპერია
* დიდ მოგოლთა იმპერატორების სია

## რესურსები ინტერნეტში
*მოგოლთა დინასტია
*ჯაჰანდარ-შაჰი britannica.com-ზე

## სქოლიო
კატეგორია:დიდ მოგოლთა იმპერატორები
კატეგორია:დაბადებული 1661
კატეგორია:გარდაცვლილი 1713
კატეგორია:თემურიდები
კატეგორია:დაბადებული 9 მაისი
კატეგორია:გარდაცვლილი 12 თებერვალი
კატეგორია:სიკვდილით დასჯილი მონარქები
Biding My Time

„**Biding My Time**“ — ინგლისური პროგრესული როკ-ჯგუფ პინკ ფლოიდის სიმღერა, დაწერილი როჯერ უოტერსის მიერ.

## ისტორია 
უოტერსმა ეს სიმღერა, დროის ფაქტორის შესახებ, დაწერა გაზეთში სტატიის წაკითხვის შემდეგ - მასში ეწერა, რომ მამაკაცი მუშაობისას საათში 10-ჯერ ფიქრობს სექსზე.

სიმღერა გამოიცა საკონცერტო გამოსვლებზე წარდგენიდან მხოლოდ ორი წლის შემდეგ. The Man and The Journey-ს პროგრამაში მას ასრულებდნენ „Afternoon“-ის სახელით. 1969 წლის დოკუმენტურ კადრებში კარგად ჩანს მისი საკონცერტო რეპეტიციები. სიმღერა კონცერტებზე სულ 21-ჯერ შესრულდა, უკანასკნელად - 1970 წლის დასაწყისში.

გიტარის სოლოს მიჰყვება კიდევ ერთი, საყვირზე, მას რიჩარდ რაიტი ასრულებს.

ოფიციალურად ნომერი შეტანილია მხოლოდ კომპილაციაში *Relics*. ცალკე სინგლზე იგი არასოდეს გამოცემულა.

## რესურსები ინტერნეტში
* 

## სქოლიო
კატეგორია:1969 წლის სიმღერები
კატეგორია:პინკ ფლოიდის სიმღერები
კატეგორია:სიმღერები როჯერ უოტერსის ავტორობით
ენდი ჯექსონი (ხმის ინჟინერი)

**ენდრიუ „ენდი“ ჯექსონი** — ბრიტანელი ხმის ინჟინერი, ცნობილი პინკ ფლოიდთან თანამშრომლობით. აგრეთვე არის სტუდიის Tube Mastering მფლობელი და თანამშრომელი.

თანამშრომლობა პინკ ფლოიდთან დაიწყო 1980 წელს, ჯეიმზ გათრის თანაშემწედ, ტურნეს The Wall გამოსვლების აუდიოჩანაწერების მომზადებისას. შემდეგ იმუშავა ალბომზე *The Final Cut*. ლოს-ანჯელესში გათრის გადასვლის შემდეგ იგი ჯგუფის ძირითადი ხმის ინჟინერი გახდა, *A Momentary Lapse of Reason*-ის და *The Division Bell*-ის შექმნისას. აგრეთვე მუშაობდა *La Carrera Panamericana*-ს მუსიკის დაწერისას და ჯგუფის 1994 წლის ტურნეს მსვლელობისას. ამჟამად მუშაობს დევიდ გილმორის სტუდიაში Astoria და ჯგუფთან დაკავშირებულ ხელახალ გამოცემებზე და რემასტერებზე.

## რესურსები ინტერნეტში
* Tube Mastering

## სქოლიო
კატეგორია:ბრიტანელი ხმის ინჟინრები
კატეგორია:ცოცხალი ადამიანები
Scream Thy Last Scream

„**Scream Thy Last Scream**“ — ინგლისური პროგრესული როკ-ჯგუფ პინკ ფლოიდის სიმღერა, დაწერილი სიდ ბარეტის მიერ. იგი უნდა ყოფილიყო შემდეგი სინგლი „See Emily Play“-ს შემდეგ .

სიმღერა პირველად ოფიციალურად გამოვიდა ბოქს-სეტის *The Early Years 1965-1972* შემადგენლობაში, 2016 წლის ნოემბერში.

## ჩაწერა
არსებობს სიმღერის მხოლოდ ორი დუბლი.

## სქოლიო
კატეგორია:1967 წლის სიმღერები
კატეგორია:პინკ ფლოიდის სიმღერები
Dimming of the Day

„**Dimming of the Day**“ — სიმღერა, დაწერილი რიჩარდ თომპსონის მიერ და შესრულებული მის და ლინდა თომპსონის მიერ. შეტანილია 1975 წლის ალბომში *Pour Down Like Silver*.

## სხვა ვერსიები
სიმღერის საკუთარი ვერსია 2002 წელს შესრულდა დევიდ გილმორის აკუსტიკურ კონცერტებზე და შეტანილია ვიდეოში *David Gilmour in Concert*.

## სქოლიო
კატეგორია:1975 წლის სიმღერები
კატეგორია:რიჩარდ თომპსონის სიმღერები
Paranoid Eyes

„**Paranoid Eyes**“ — მეექვსე სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე *The Final Cut*.

ამ ნომერში მთავარი გმირი, ომის ვეტერანი, მოხუცდა და ცდილობს, დაემალოს შიშს - ამისთვის ალკოჰოლს ეტანება და თავს იმშვიდებს, ვითომ ყველაფერი კარგად არის. თუმცა, როგორც კი ღამდება და მისი ცოლი გვერდით იძინებს, პერსონაჟის ტყვიაგაუმტარი ნიღაბი ქრება. რჩება მხოლოდ ომის კოშმარებით დატანჯული მოხუცი.

კონცერტებზე სიმღერა არასოდეს შესრულებულა. დაგეგმილი იყო მისი კომპილაციაში *Echoes: The Best of Pink Floyd* შეტანაც.

## სქოლიო 
კატეგორია:პინკ ფლოიდის სიმღერები
კატეგორია:1983 წლის სიმღერები
კატეგორია:სიმღერები როჯერ უოტერსის ავტორობით
One of the Few

„**One of the Few**“ — მესამე სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე *The Final Cut*.

ამ და შემდეგი სიმღერის, „The Hero's Return“ მოქმედი გმირია მასწავლებელი *The Wall*-იდან, რომელიც დაბრუნდა ომიდან, მაგრამ საკუთარ ცოლს ომის კოშმარებს უმალავს (რისი განხილვაც ასევე გრძელდება „The Hero's Return“-ში).

სავარაუდოდ, პერსონაჟი ძალაუნებურად, საკუთარ დაძაბულობას გამოხატავს სკოლის ბავშვებზე. სიმღერის სამუშაო სახელწოდება იყო „Teach“ - „ასწავლო“, ფრაზის „Make em“ მიხედვით - ვინაიდან ტექსტში ყურადღება გამახვილებულია პრობლემაზე, რომელიც პირდაპირ ხსნის *The Wall*-ის იმ სიმღერების თემატიკას, რომლებიც ამ მასწავლებელს უკავშირდება. უკანა ფონზე ასევე ჟღერს როჯერ უოტერსის მოჩურჩულე ხმა - teach...

კონცერტებზე სიმღერა არასოდეს შესრულებულა.

## სქოლიო 
კატეგორია:პინკ ფლოიდის სიმღერები
კატეგორია:1983 წლის სიმღერები
კატეგორია:სიმღერები როჯერ უოტერსის ავტორობით
Get Your Filthy Hands Off My Desert

„**Get Your Filthy Hands Off My Desert**“ — მეშვიდე სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე *The Final Cut*.

სიმღერის დასაწყისში ჟღერს ხმოვანი ეფექტი - რაკეტა, რომელიც წინიდან არის გამოშვებული, ყურსასმენებში (ან ხმოვან სისტემაში) უკან ფეთქდება. ეფექტი ეფუძნება ჰუგო ზუკარელის ტექნოლოგიას Holophonics, რომელიც მსმენელს საშუალებას აძლევს, შეიგრძნოს სივრცის იმიტირება სპეციალური ხმოვანი სისტემის გარეშეც.

სიმღერის დასაწყისში ჟღერს ფრაზა „Get Your Filthy Hands Off My Desert“ (შენი ბინძური ხელები - ჩემს უდაბნოსგან შორს) - ქცეული სიმღერის სახელწოდებად.

ავღანეთში რუსეთის შეჭრის ხსენების გამო პინკ ფლოიდმა 1980-იან წლებში საბჭოთა პროპაგანდის მხრიდან კრიტიკა დაიმსახურა, ხაზი გაესვა რა „საბჭოთა კავშირის ავღანეთში პოლიტიკის დამახინჯების ფაქტს“. თუმცა, 1989 წელს ჯგუფი მოსკოვს კონცერტებით ეწვია.

სიმღერა სრულდებოდა როჯერ უოტერსის თითქმის ყველა ტურნეს მსვლელობისას, ტურნეს In The Flesh ჩათვლით. ჯგუფს იგი არასოდეს დაუკრავს.

## სქოლიო 
კატეგორია:პინკ ფლოიდის სიმღერები
კატეგორია:1983 წლის სიმღერები
Southampton Dock

„**Southampton Dock**“ — მეცხრე სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე *The Final Cut*.

საუთჰემპტონის ნავსაშენი აღსანიშნავია იმით, რომ აქედან, ფოლკლენდის კუნძულებზე შემდგომში ჩატარებული სამხედრო ოპერაციისთვის გაემგზავრა ინგლისელ ჯარისკაცთა დიდი არმია. სიმღერის მეორე სტროფი მარგარეტ ტეტჩერზეა.

სიმღერა ჯგუფის მიერ კონცერტებზე არ შესრულებულა, მაგრამ სრულდებოდა როჯერ უოტერსის ტურნეებში.

## სქოლიო 
კატეგორია:პინკ ფლოიდის სიმღერები
კატეგორია:1983 წლის სიმღერები
კატეგორია:სიმღერები როჯერ უოტერსის ავტორობით
ბიგუასუ

**ბიგუასუ** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 3 მეტრზე. მიეკუთვნება გრანდი-ფლორიანოპოლისის მეზორეგიონს. შედის ეკონომიკურ-სტატისტიკურ მიკრორეგიონ ფლორიანოპოლისის შემადგენლობაში.

2010 წლის მონაცემებით, მოსახლეობა 58 206 ადამიანს შეადგენდა, მოსახლეობის სიმჭიდროვე 158.22 კმ²-ზე. ფართობი 367 891 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
The Fletcher Memorial Home

„**The Fletcher Memorial Home**“ — მერვე სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე *The Final Cut*. სიმღერა აგრეთვე შეტანილია ჯგუფის კომპილაციურ ალბომებში *Echoes: The Best of Pink Floyd* და *A Foot in the Door – The Best of Pink Floyd*.

სიმღერის სახელწოდება, ისევე როგორც ალბომი, ეძღვნება როჯერ უოტერსის მამას, ერიკ ფლეტჩერ უოტერსს. როჯერი ტექსტში ამბობს, რომ საჭიროა, „ერთ ადგილას თავი მოვუყაროთ ყველა მსოფლიო ლიდერს და იგივე განაჩენი გამოვუტანოთ, რაც თავად გამოგვიტანეს“. სავარაუდოდ, ფლეტჩერის სახელობის სახლში იგულისხმება რაღაც საშუალო შეშლილთა თავშესაფარსა და საბავშვო ბაღს შორის, სადაც „განუკურნებელ ტირანებსა და მეფეებზე ზრუნავენ მედდები და ძიძები“. ფილმში *The Final Cut EP* მთავარი გმირი (რომელსაც ფილმში „პინკ ფლოიდი: კედელი“ მასწავლებლის როლის შემსრულებელი ალექს მაკევოი განასახიერებს) ჩნდება ამ სახლში, რათა ძველი რევოლვერით „შური იძიოს ყველაზე, ვინც მას და სხვებს შვილები წაართვა“.

ფილმში *The Final Cut EP* ამ სიმღერის სცენაში ჩნდება ნაპოლეონ ბონაპარტი გიგანტური ლოკოკინით, მარგარეტ ტეტჩერი და არგენტინელი გენერალი გალტიერი (რომლებიც კრიკეტის ბურთის გამო კამათობენ), ხოლო უინსტონ ჩერჩილი, რომელიც იქვე დგას, ყველაფერს თვალს ადევნებს და ხელით გამარჯვების ჟესტს აჩვენებს.

სიმღერა ჯგუფის მიერ კონცერტებზე არ შესრულებულა. როჯერ უოტერსი მას ასრულებდა 2006-2008 წლების ტურნეს მსვლელობისას. ვიდეოპროექციისთვის სპეციალურად მომზადდა ახალი ვიდეორგოლი, „შეშლილთა სახლის“ კადრებით, სადაც კედელზე ეკიდა სურათები ოსამა ბინ ლადენისა და ჯორჯ ბუშის გამოსახულებით.

## სქოლიო 
კატეგორია:პინკ ფლოიდის სიმღერები
კატეგორია:1983 წლის სიმღერები
კატეგორია:სიმღერები როჯერ უოტერსის ავტორობით
Two Suns in the Sunset

„**Two Suns in the Sunset**“ — მეთორმეტე და საბოლოო სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე *The Final Cut*.

სიუჟეტით, ალბომის გმირი მანქანის საჭესთან ზის და ხედავს ჩამავალ მზეს. მოულოდნელად მეორე მზეც ჩნდება. ეს ბირთვული აფეთქებაა.

სიმღერაში ჟღერს ბავშვების ხმები, რომლებიც როჯერ უოტერსის შვილებს, ჰარისა და ინდიას ეკუთვნის (ჰარი აგრეთვე შეუერთდა უოტერსის საკონცერტო ბენდს 2002 წლიდან). დასარტყმელი საკრავებზე ენდი ნიუმარკი უკრავს - ნიკ მეისონმა უცნობი მიზეზით, ვერ შეარჩია შესრულების იდეალური სტილი. სიმღერის დასასრულს ჟღერს სოლო საქსოფონზე რაფაელ რეივენსკროფტის შესრულებით.

როჯერ უოტერსი:

ერთხელ შინ ვბრუნდებოდი და ვფიქრობდი - ვიკრიბებით და უბედურებების შესაძლებლობაზე ვსაუბრობთ, ან, როგორც ამას სიმღერაში ავღწერ, ხალხი იმდენად განრისხებული ხდება, რომ ბოლოს ვიღაც ღილაკს აჭერს. სიმღერა სწორედ იმაზე, თუ როგორ ხდება ეს ყველაფერი მოულოდნელად, შენ იცი, რომ ეს მოხდა და საბოლოოდ, შენ მკვდარი ხარ, სამყარო დასრულებულია და ვეღარ იხილავს ცოლს ან შვილებს, ან ყველას, ვინც გიყვარს და მორჩა. რა მარტივია, ადგე და თქვა 'ჰო, უბედური შემთხვევა მოხდება და შეიძლება, ჰოლოკოსტი მოხდეს', სინამდვილეში კი არც კი ვხვდებით, თუ როგორია ეს. და ამიტომაც სიმღერაში არის სტრიქონი - ახლა კი მივხვდი, რას გრძნობდა ის რამდენიმე - აქ იგულისხმება ის, ვინც ყუმბარა ჩამოაგდო, მსროლელი და ყველა ხალხი, მათ შორის, მამაჩემიც და ომში მოკლულები. ვფიქრობ, რაღაც მხრივ ეს სიმღერა უბრუნდება ალბომზე მეორეს, სადაც არის სტრიქონი „გაფრთხილება მათთვის, ვისაც ძალა შესწევს, იზრუნოს შესაძლო მომავალზე“.

ნიკ მეისონი:

უნდა დამეკრა, მერე კი დაახლოებით ასე ითქვა - 'მოდით, ამას ძალიან არ ჩავუღრმავდეთ - ენდი ნიუმარკმა დაუკრას ისე, როგორც საჭიროა - სანამ მე რამდენიმე კვირაში სტილისტურად სწორ ვარიანტს ვიპოვიდი. კვლავაც არ მაღელვებს ეს ფაქტი.

სიმღერა კონცერტებზე არასოდეს შესრულებულა.

## სქოლიო 
კატეგორია:პინკ ფლოიდის სიმღერები
კატეგორია:1983 წლის სიმღერები
კატეგორია:სიმღერები როჯერ უოტერსის ავტორობით
Crystal Voyager

„**Crystal Voyager**“ — რეჟისორ დევიდ ელფიკის 1973 წლის დოკუმენტური ფილმი. იგი სერფინგის მოყვარულებს აღწერს.

ფილმის საბოლოო ეპიზოდში, რომელიც 23 წუთიანია, ჟღერს ინგლისური პროგრესული როკ-ჯგუფ პინკ ფლოიდის „Echoes“.

ჯგუფის თანამშრომლობა ფილმის შემქმნელებთან გრძელდებოდა შემდგომ წლებშიც - მათ განკარგულებაში დროდადრო გადადიოდა ახალ-ახალი წყალქვეშა კადრები, რომლებიც გამოიყენებოდა კომპოზიციის „The Great Gig in the Sky“ შესრულებისას, ვიდეოეკრანზე პროექციების სახით.

გრამფირფიტაზე გამოცემულია ფილმის ოფიციალური საუნდტრეკიც, თუმცა მასზე „Echoes“ არ შეუტანიათ. ფილმი სხვადასხვა წლებში გამოდიოდა ვიდეოკასეტებზე და საბოლოოდ გამოიცა DVD-ზეც.

## რესურსები ინტერნეტში
* 

## სქოლიო
კატეგორია:1973 წლის ფილმები
კატეგორია:ავსტრალიური ფილმები
სამხრეთ ამერიკის საფეხბურთო ჩემპიონატი 1916

**სამხრეთ ამერიკის საფეხბურთო ჩემპიონატი 1916** () — ამერიკის საფეხბურთო თასის პირველი გათამაშება. ჩატარდა არგენტინის დედაქალაქ ბუენოს-აირესში (ბოლო მატჩის გარდა) 1916 წლის 2-19 ივლისს. ტურნირის გამარჯვებული გახდა ურგვაის ეროვნული ნაკრები.

## მონაწილეები
*
*
*
*

## ფორმატი
ტურნირი შედგებოდა ჯგუფური ეტაპისგან. ჯგუფში 4 გუნდი იყო, რომლებსაც ერთმანეთთან თითო მატჩი უნდა ეთამაშათ. გამარჯვებისთვის გუნდი იღებდა 2 ქულას, ფრისთვის -1, ხოლო წაგებისთვის-არცერთს. ჩემპიონატი მეტად  თავისებური სათამაშო გრაფიკით ჩატარდა. თავდაპირველად თავისი სამი მატჩი ჩილემ ითამაშა, შემდეგ კი ურუგვაის და არგენტინის ნაკრებებს ბრაზილია შეერკინა. საბოლოო ჯამში, ტურნირის უკანასკნელმა მატჩმა არგენტინისა და ურგვაის შორის გადამწყვეტი მნიშვნელობა შეიძინა, რადგან სწორედ ეს გუნდები იბრძოდნენ ჩემპიონობისთვის. ჩემპიონატის ორგანიზატორებმა გამარჯვებულის თასით დაჯილდოების საპატიო ცერემონიალი არ გაითვალისწინეს, რის გამოც კონტინენტის უპირველესი საფეხბურთო სანაკრებო შეჯიბრების გამარჯვებული ნაკრებისთვის გადასაცემი თასი მხოლოდ მომდევნო ტურნირის სტარტის წინ დაამზადეს.

## თამაშები
## სატურნირო ცხრილი
## სქოლიო

კატეგორია:1916 წელი ფეხბურთში
შაჰიდ ხაყან აბასი

**შაჰიდ ხაყან აბასი** (; დ. 27 დეკემბერი 1958, კარაჩი, სინდი, პაკისტანი) — პაკისტანელი პოლიტიკოსი, რომელიც 2017 წლის 1 აგვისტოდან 2018 წლის 31 მაისამდე პაკისტანის პრემიერ-მინისტრი იყო. პოლიტიკაში მოსვლამდე ელექტროინჟინერი და ბიზნესმენი იყო. პაკისტანის მუსლიმთა ლიგის წევრი აბასი, 2013 წლიდან 2017 წლამდე, შარიფის მესამე კაბინეტში ნავთობისა და ბუნებრივი რესურსების მინისტრად და 2008 წელს გილანის სამთავრობო კაბინეტში, მოკლე დროით ვაჭრობის მინისტრის პორტფელს იკავებდა.

## სქოლიო
კატეგორია:დაბადებული 27 დეკემბერი
კატეგორია:დაბადებული 1958
კატეგორია:პაკისტანელი პოლიტიკოსები
კატეგორია:პაკისტანის პრემიერ-მინისტრები
კატეგორია:ცოცხალი ადამიანები
ბანგლადეშის გერბი

**ბანგლადეშის გერბი** — ბანგლადეშის ეროვნული სიმბოლო, დროშასთან ერთად. იგი ოქროსფერია. გერბის ცენტრში გამოსახულია წყალმცენარე ლილია, რომელიც წყლით იკვებება. ის გარსშემოვლებულია ბრინჯის თავთავებით.  ლილიას თავზე ადგას ოთხი ხუთქიმიანი ვარსკვლავის ფიგურა და მათ შორის მოთავსებულია სამფოთლიანი ჯუტი. წყალმცენარე ლილია წარმოადგენს ბანგლადეშის ეროვნულ ყვავილს, რომელსაც შეხვდებით ქვეყნის მთელ ტერიტორიაზე. ბრინჯის კულტურა კი არის ბანგლადეშის, როგორც აგრარული ქვეყნის და როგორც, ძირითადი საკვების სიმბოლო.  

ოთხი ვარსკვლავი თავდაპირველად გადმოსცემდა 1972 წელს მიღებული ბანგლადეშის კონსტიტუციის ოთხ მთავარ პრინციპს, რომელსაც ქვეყნის კონსტიტუცია იცავდა — ნაციონალიზმს, ათეიზმს, სოციალიზმს და დემოკრატიას. ამჟამად, ისინი აღნიშნავენ ნაციონალიზმს, დემოკრატიას, ისლამურ სოციალიზმს და თავად ისლამს..

## იხილეთ აგრეთვე
*ბანგლადეშის დროშა
*ბანგლადეშის ჰიმნი

## სქოლიო
კატეგორია:სახელმწიფო გერბები
კატეგორია:გერბები ანბანის მიხედვით
Chimera (ფსიქოდელიური ჯგუფი)

**Chimera** — ბრიტანული ფსიქოდელიური როკ-დუეტი, ჩამოყალიბებული 1963 წელს.

დუეტი ჩამოყალიბდა ლიზა ბენკოფის (პიანინო) და ფრანჩესკა გარნეტის (ვოკალი) მიერ. ორივე იყო The Beatles-ის ყოფილი გრუპი. 

თავდაპირველად კოლექტივი ცდილობდა The Beatles-ის ლეიბლ Apple Records-თან კონტრაქტის მიღებას. 1963 წელს ეს გოგონები მონაწილეობდნენ „The Beatles Christmas Show“-ში, მყვირალა მაყურებლებს შორის. ისინი მოგზაურობდნენ ბრიტანულ ანდერგრაუნდში და სურდათ საკუთარი მასალის სტუდიაში პროფესიონალურად ჩაწერა. მაგრამ Apple-თან მათ წარმატება არ ჰქონიათ.

1968 წელს, როდესაც გოგონები რომში იმყოფებოდნენ, მეგობარმა უამბო, რომ მაისში პინკ ფლოიდი გამოვიდოდა პოპულარული მუსიკის ფესტივალის წამყვანი ჯგუფის სახით. ლიზა ბენკოფი იხსენებდა, რომ ისინი თამამად ავიდნენ ნიკ მეისონთან და თავი წარუდგინეს. ნიკმა მათ საკუთარი ტელეფონის ნომერი მისცა.

ფრანჩესკა გარნეტი, რომში ცხოვრობდა, მაგრამ დედამისი ლონდონში ერლს-კორტის რაიონში ბინას ფლობდა, სადაც ფრანჩესკა 1969 წელს დაბრუნდა. ახალ მისამართზე გოგონებმა ნიკის („Nicky“, ასე უწოდებდნენ ისინი მეისონს) უხმეს და, გასაუბრების შემდეგ, მიიღეს ასეთი შეთავაზება - ნიკი იქნებოდა მენეჯერი, დევიდ გილმორი - პროდიუსერი.

ლიზას, როგორც ამტკიცებენ, დევიდი მოსწონდა, ხოლო ფრანჩესკა უფრო დაინტერესებული იყო უილი უილსონით, რომელიც მასთან პინკ ფლოიდამდე მუშაობდა. შიდა კონფლიქტებისა და გაუგებრობების გამო პროექტი ვერ განხორციელდა. აგრეთვე, მიუხედავად მეისონის რამდენიმე მცდელობისა, რომელიმე ლეიბლთან კონტრაქტის მოპოვება არ შემდგარა. ყველაფერი, რაც ამ თანამშრომლობიდან დარჩა, არის 10 სიმღერა (აქედან ერთში უკრავს მეისონი, მეორეში კი – რიჩარდ რაიტი). მასალა იწერებოდა, სანამ ჯგუფი ლეიბლს ეძებდა.

მეისონმა დუეტის ალბომის ხუთ სიმღერას პროდიუსერობა გაუწია. 2002 და 2004 წლებში ეს ჩანაწერები ბრიტანეთში გამოიცა შეზღუდული რაოდენობით.

## რესურსები ინტერნეტში
* ინფორმაცია Progarchives-ზე

კატეგორია:ინგლისური ფსიქოდელიური როკ-ჯგუფები
კატეგორია:1963 წელს ჩამოყალიბებული ჯგუფები
Live at the Cavern Club

***Live at the Cavern Club*** — ინგლისელი მომღერალ და მუსიკოს პოლ მაკ-კარტნის საკონცერტო ფილმი. გადაღებულია 1999 წელს, კლუბში Cavern, რეჟისორ ჯეფ უონფორის მიერ. მაკ-კარტნისთან ერთად კონცერტში მონაწილეობდნენ დევიდ გილმორი, მიკ გრინი, იენ პეისი, პიტ უინგფილდი და კრის ჰოლი. DVD-მ ავსტრალიაში მიიღო ოქროს სტატუსი.

მანამდე დევიდმა და იენმა მონაწილეობა მიიღეს მაკ-კარტნის ალბომის *Run Devil Run* ჩაწერაში და ამ კონცერტზე უშუალოდ ალბომზე წარმოდგენილი მასალა სრულდება (როკ-ენ-როლური ჰიტების ქავერ-ვერსიები).

## სიმღერების სია
#Honey Hush (ჯო ტერნერი)
#Blue Jean Bop (ჯინ ვინსენტი/მორის ლევი)
#Brown Eyed Handsome Man (ჩაკ ბერი)
#Fabulous (ჰარი ლენდი/ჯონ შელდონი)
#What It Is (პოლ მაკ-კარტნი)
#Lonesome Town (ბეიკერ ნაიტი)
#Twenty Flight Rock (ნედ ფერჩაილდი)
#No Other Baby (დიკი ბიშოპი/ბობ უოტსონი)
#Try Not to Cry (მაკ-კარტნი)
#Shake a Hand (ჯო მორისი)
#All Shook Up (ოტის ბლეკუელი/ელვის პრესლი)
#I Saw Her Standing There (ლენონი/მაკ-კარტნი)
#Party (ჯესი მეი რობინსონი)

## სერტიფიცირება
## რესურსები ინტერნეტში
*

## სქოლიო
კატეგორია:პოლ მაკ-კარტნის ვიდეო ალბომები
კატეგორია:საკონცერტო ფილმები
კატეგორია:1999 წლის ფილმები
კატეგორია:1999 წლის ვიდეო ალბომები
სიკვდილი ღრუბლებში

**სიკვდილი ღრუბლებში** () — აგათა კრისტის დეტექტიური ჟანრის რომანი, პირველად გამოიცა 1935 წელს, ინგლისში.

## სიუჟეტი 
თვითმფრინავი „პრომეთეოსი“ ასრულებს რეისს პარიზიდან კროიდონის აეროპორტამდე. თვითმფრიანავის ერთ-ერთი მგზავრი ძალიან ცნობილი ბელგიელი გამომძიებელი, ერკიულ პუაროა. თვითმფრინავის დაჯდომამდე ცოტა ხნით ადრე, N2 სავარძელზე მჯდარ მადამ ჟიზელს მკვდარს პოულობენ. თავდაპირველად, მგზავრებას აქვთ მოსაზრება, რომ ქალბატონი იმსხვერპლა ბუზანკალის კბენამ, რომელიც თვითმფრინავში შენიშნეს. ამას ადასტურებს ლაქაც მის კისერზე. თუმცა პუარო პოულობს შხამიან ეკალს სავარძლის ქვეშ და ამბობს, რომ ეს მკვლელობაა. ლულას, რომლითაც სავარაუდოდ ეკალი ისროლეს, პუარო საკუთარი სავარძლის ქვეშ აღმოაჩენს.

მკვლელობაში ეჭვმიტანილია ყველა მგზავრი და სტიუარდი, მათ შორის თავად პუაროც. მგზავრების დაკითხვის შემდეგ გამოძიება ოდნავადაც ვერ მიიწევს წინ. ცოტა ხანში დაადგენენ, რომ მადამ ჟიზელი მევახშე იყო. პუარო ვარაუდობს, რომ მკვლელობა სწორედ მევალის მიერ იქნა განხორციელებული, მაგრამ ქალბატონის ყველა საქმიანი საბუთი, მისივე დანაბარების თანახმად, ჟიზელის მსახურმა მისი სიკვდილის გაგებისთანავე დაწვა. მკვლელობის მოტივი მევალეებთან ერთად, შესაძლოა ჟიზელის ქალიშვილსაც ჰქონოდა, რომელიც მისგან განცალკევებულად ცხოვრობდა, რადგან მთელი ქონება მას დარჩებოდა, თუმცა იგი თვითმფრინავში არ იმყოფებოდა.

## რესურსები ინტერნეტში 
* 
*  .

კატეგორია:1935 წლის რომანები
კატეგორია:დეტექტიური რომანები
კატეგორია:აგათა კრისტის რომანები
კატეგორია:ფილმებად ადაპტირებული რომანები
ბელა-ვისტა-დუ-ტოლდუ

**ბელა-ვისტა-დუ-ტოლდუ** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 752 მეტრზე. მიეკუთვნება სანტა-კატარინას შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კანოინიასის შემადგენლობაში.

2010 წლის მონაცემებით, მოსახლეობა 6 004 ადამიანს შეადგენდა, მოსახლეობის სიმჭიდროვე 11.16 კმ²-ზე. ფართობი 538 133 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
ნელსონ სემედუ

**ნელსონ კაბრალ სემედუ** (; დ. 16 ნოემბერი, 1993, ლისაბონი, პორტუგალია) — პორტუგალიელი ფეხბურთელი, პოზიციით მარჯვენა მცველი,  „ფენერბახჩესა“ და პორტუგალიის ეროვნული ნაკრების წევრი. 2015–2017 წლებში იცავდა „ბენფიკას“ ღირსებას, 2017–2020 წლებში კი „ბარსელონას“ წევრი იყო.

## მიღწევები 
### საკლუბო 
** ბენფიკა**: (5)
* **პრიმეირა ლიგა** (2): 2015–16, 2016–17
* **პორტუგალიის თასი** (1): 2016–17 
* **პორტუგალიის ლიგის თასი** (1): 2015–16
* **პორტუგალიის სუპერთასი** (1): 2015–16

** ბარსელონა**: (4)
* **ლა ლიგა** (2): 2017–18, 2018–19
* **ესპანეთის თასი** (1):  2017–18
* **ესპანეთის სუპერთასი** (1): 2018

### სანაკრებო 
;  პორტუგალია
; უეფა-ს ერთა ლიგა
* ჩემპიონი: 2018–19
; ფიფა-ს კონფედერაციის თასი
* ბრინჯაოს პრიზიორი: 2017
### ინდივიდუალური 
* უეფა-ს ერთა ლიგის სიმბოლური ნაკრების წევრი: 2019

## რესურსები ინტერნეტში 
* ნელსონ სემედუ — „ბარსელონას“ ოფიციალური საიტი
* ნელსონ სემედუ — BDFutbol 
* ნელსონ სემედუ — Eu-football.info 
* ნელსონ სემედუ — National-Football-Teams.com 
* ნელსონ სემედუ — Soccerbase 
* ნელსონ სემედუ — Soccerway

## სქოლიო
კატეგორია:დაბადებული 1993
კატეგორია:დაბადებული 16 ნოემბერი
კატეგორია:პორტუგალიელი ფეხბურთელები
კატეგორია:პორტუგალიის პრიმეირა ლიგის ფეხბურთელები
კატეგორია:ლიგაპროს ფეხბურთელები
კატეგორია:პორტუგალიის მეორე ლიგის ფეხბურთელები
კატეგორია:ლისაბონის ბენფიკას ფეხბურთელები
კატეგორია:ბენფიკა B-ის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბარსელონის ფეხბურთელები
კატეგორია:პრემიერ ლიგის ფეხბურთელები
კატეგორია:პორტუგალიის ნაკრების ფეხბურთელები
კატეგორია:2017 წლის ფიფა-ს კონფედერაციის თასის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
კატეგორია:ლისაბონში დაბადებულები
ერნესტო ვალვერდე

**ერნესტო ვალვერდე ტეხედორი** ( დ. 9 თებერვალი, 1964, ვიანდარ-დე-ლა-ვერა, ესპანეთი) — ესპანელი საფეხბურთო მწვრთნელი, წარსულში პროფესიონალი ფეხბურთელი. 

## მიღწევები
### საკლუბო
 **ბარსელონა**: (2)
* **ესპანეთის თასი** (1): 1989–90
* **უეფა-ს თასების მფლობელთა თასი** (1): 1988–89

### სამწვრთნელო
 **ოლიმპიაკოსი**: (5)
* **საბერძნეთის სუპერლიგა** (3): 2008–09, 2010–11, 2011–12
* **საბერძნეთის თასი** (2): 2008–09, 2011–12

 **ატლეტიკ ბილბაო**: (2)
* **ესპანეთის სუპერთასი** (1): 2015
* **ესპანეთის თასი** (1): 2023–24

 **ბარსელონა**: (4)
* **ლა ლიგა** (2): 2017–18, 2018–19
* **ესპანეთის თასი** (1): 2017–18
* **ესპანეთის სუპერთასი** (1): 2018

## რესურსები ინტერნეტში 
*პროფილი „ატლეტიკ ბილბაოს“ ოფიციალურ საიტზე  
*პროფილი „ბარსელონის“ ოფიციალურ საიტზე 

კატეგორია:დაბადებული 1964
კატეგორია:დაბადებული 9 თებერვალი
კატეგორია:ესპანელი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბილბაოს ატლეტიკის ფეხბურთელები
კატეგორია:ბარსელონის ფეხბურთელები
კატეგორია:ესპანელი ფეხბურთის მწვრთნელები
კატეგორია:ბილბაოს ატლეტიკის მწვრთნელები
კატეგორია:ოლიმპიაკოსის მწვრთნელები
კატეგორია:ვილიარეალის მწვრთნელები
კატეგორია:ვალენსიის მწვრთნელები
კატეგორია:ბარსელონის მწვრთნელები
კატეგორია:ცოცხალი ადამიანები
მავრიტანიის დროშა

**მავრიტანიის დროშა** — ჩრდილო-დასავლეთ აფრიკაში მდებარე სახელმწიფოს, მავრიტანიის ეროვნული სიმბოლო. დროში თავდაპირველი ვერსია 1959 წლის 1 აპრილს მიიღეს, რომელიც მოქტარ ულდ დადას ბრძნებით დამთკიცდა და შემდგომ 1961 წლის 22 მაისის კონსტიტუციით დაინერგა. 2017 წლის 5 აგვისტოს, პრეზიდენტ მოჰამედ ულდ აბდელ აზიზის ინიციატივით გაიმართა რეფერენდუმი, რომელიც მიზნად ისახავდა ეროვნული დროშის შეცვლა, ასევე სენატის გაუქმებას და სხვა საკონსტიტუციო ცვლილებების განხორციელებას. რეფერენდუმი წარმატებული იყო და დროშის ცვლილებები, რომელიც არსებულ დროშას ორი წითელი ზოლის დამატებას გულისხმობდა, ახალი დროშა 15 აგვისტოს მიიღეს.

## 2017 წლის ცვლილება 
პრეზიდენტ მოჰამედ ულდ აბდელ აზიზის მიერ, 2017 წლის 5 აგვისტოს ჩატარებული რეფერენდუმი დაგეგმილი სხვა საკონსტიტუციო ცვლილებებს შორის, ეროვნული დროშის შეცვლასაც გულისხმობდა. ცვლილებების თანახმად, არსებულ დროშას (1959-2017) ორი წითელი ზოლი დაემატა, ერთი ზედა ნაწილში და მეორე ქვედა ნაწილში, რომელიც ასახავს იმ დაღუპულების სისხლს, რომლებიც საფრანგეთისგან ქვეყნის დამოუკიდებლობისთვის ბრძოლისას დაიღუპნენ.

## რესურსები ინტერნეტში
*

## სქოლიო
მავრიტანია
კატეგორია:მავრიტანიის ეროვნული სიმბოლოები
კატეგორია:ვარსკვლავებიანი დროშები
კატეგორია:დროშები ანბანის მიხედვით
ჟერარდ დეულოფეუ

**ჟერარდ დეულოფეუ ლაზარო** (; დ. 13 მარტი, 1994, რიუდერენესი) — ესპანელი ფეხბურთელი, სერია A-ს კლუბ „უდინეზესა“ და ესპანეთის ეროვნული ნაკრების წევრი, პოზიციით თავდამსხმელი.

## ტიტულები 
 **ბარსელონა**: (4)
* ესპანეთის ლა ლიგა (2): 2012–13, 2017–18
* ესპანეთის თასი (1): 2011–12, 2017–18

 **სევილია**: (1)
* უეფა-ს ევროპის ლიგა (1): 2014–15

 **ესპანეთის 19 წლამდე ფეხბურთელთა ნაკრები**: 
* ევროპის 19 წლამდელთა საფეხბურთო ჩემპიონატი: 2011, 2012

## რესურსები ინტერნეტში 
* პროფილი ბარსელონას ოფიციალურ საიტზე 
* Transfermarkt-ზე 

კატეგორია:დაბადებული 1994
კატეგორია:კატალონიელი ფეხბურთელები
კატეგორია:ესპანელი ფეხბურთელები
კატეგორია:ბარსელონის ფეხბურთელები
კატეგორია:ევერტონის ფეხბურთელები
კატეგორია:უოტფორდის ფეხბურთელები
კატეგორია:სევილიის ფეხბურთელები
კატეგორია:მილანის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სერია A-ს ფეხბურთელები
კატეგორია:დაბადებული 13 მარტი
კატეგორია:უდინეზეს ფეხბურთელები
კატეგორია:ცოცხალი ადამიანები
დონეცკი (რუსეთი)

**დონეცკი** () — საოლქო დაქვემდებარების ქალაქი რუსეთში, როსტოვის ოლქში. დაარსდა 1681 წელს, ქალაქის სტატუსი მიიღო - 1951 წელს. ქალაქის მოსახლეობა 2016 წლის მონაცემებით შეადგენს  48 699 კაცს.

## გეოგრაფია 
ქალაქი მდებარეობს დონეცის ჭიუხის ჩრდილო-აღმოსავლეთ კალთებზე, მდინარე ჩრდილოეთის დონეცზე. რკინიგზის სადგურ იზვარინოდან 8 კმ-ის, ხოლო დონის როსტოვიდან ჩრდილოეთით 171 კმ-ში, კამენსკ-შახტინსკიდან დასავლეთით 20 კმ-ში. ქალაქის ფართობია 112 კმ².

დონეცკის ტერიტორიაზე გადის ფედერალური გზატკეცილი М21 . ქალას ასევე აქვს საკუთარი აეროპორტი თვითმფრინავების Ан-2-ის პარკით.

დონეცკში მდებარეობს სასაზღვრო გამშვები პუნქტი „დონეცკი-იზვარინო“, რომლის საშუალებითაც ხდება გადასვლა უკრაინაში.

## ისტორია 
ქალაქი მდინარე ჩრდილოეთის დონეცის ნაპირზე დააარსეს დონელმა კაზაკებმა 1681 წელს და მას თავდაპირველად ეწოდებოდა სტანიცა გუნდოროვსკაია. 1945 წლიდა მუშათა დასახლება გუნდოროვსკაიაა, ხოლო 1951 წლიდან ქალაქი გუნდოროვკა. 1955 წელს გადაარქვეს სახელი და უწოდეს დონეცკი. აღნიშნული სახელი უწოდეს მდინარე ჩრდილოეთის დონეცზე მდებარეობის გამო.

## ადმინისტრაციული დაყოფა 
ქალაქის შემადგენლობაში 2004 წლიდან როგორც მიკრორაიონი შევიდა დაბა გუნდოროვსკი, რომელიც დაბა იყო 1966 წლიდან.

## ღირსშესანიშნაობა 
* გუნდოროვსკის ღვთისმშობლის მიძინების ტაძარი - აგებულია XIX საუკუნეში. 1852 წლის 12 მარტს იმპერატორმა ნიკოლოზ I-მა დაამტკიცა ტაძრის პროექტი. 1853 წლის 4 ივნისს აკურთხეს ტაძრის ასაშენებელი ადგილი. ამავე წელსვე დაიწყო ტაძრის მშენებლობა. რვა წლის შემდეგ ტაძრის მშენებლობა დასრულდა და ეკლესია აკურთხეს. 1911 წელს ეკლესიას ჩაუტარდა კაპიტალური რემონტი. ჩრდილოეთისა და სამხრეთის მხარეს ტამბურები მიაშენეს, დაამონტაჟეს ცენტრალური გათბობა. საბჭოთა ხელისუფლების დროს ეკლესია დახურეს და გამოიყენებოდა ხორბლის საწყობად. 1943 წელს კვლავ გახსნეს. 2008 წელს ეკლესია კვლავ ააღორძინეს და ჩაუტარეს კიდევ ერთი რემონტი. 1987-2007 წლებში ტაძარს მიაშენეს სამრეკლო, შეცვალეს გუმბათი, განახორციელეს ფასადის რემონტი. დააყენეს გაზის გამათბობლები.
* დერჟავნაიის ღვთისმშობლის ხატის ეკლესია
* დონეცკის ისტორიულ-მხარეთმცოდნეობის მუზეუმი, რომელიც გაიხსნა XX საუკუნის 50-იან წლებში. შედგება რვა მუდმივი საგამოფენო დარბაზისაგან.
* ი. უსაჩიოვის სახელობის პარკი.

ისტორიული და კულტურული მემკვიდრეობის ძეგლები არიან:

* ძმები დოროშევების ქუჩა № 40/17-ში მდებარე სამრევლო სასწავლებელი ბიჭებისათვის.
* საეკლესიო-სამრევლო სკოლა საბჭოთის ქუჩა №  51-ში.
*  დოროშევების ქუჩა № 30/23-ში მდებარე კაზაკების სახლი.
* დონეცკის სინაგოგა

## განათლება 
ქალაქის ტერიტორიაზე მდებარეობს 16 საბავშვო ბაღი, 11 საშუალო სკოლა, ორი პროფესიული სასწავლებელი, ტექნიკუმი, ორი სპორტული სკოლა, ბავშვთა შემოქმედების სკოლა და ნორჩი ტექნიკოსების სკოლა.

## რესურსები ინტერნეტში
* Сайт администрации города Донецка 
* Книга "Галерея Славы почётных граждан шахтёрских территорий Ростовской области. Память, наследие, гордость". ОМОО "Ассоциация почётных граждан, наставников и талантливой молодёжи" при поддержке Правительства Ростовской области, в рамках проекта ВВП "Единая Россия" - "Историческая память".

## სქოლიო
კატეგორია:როსტოვის ოლქის ქალაქები
სანდრო როსელი

**ალეხანდრე „სანდრო“ როსელ ფელიუ** ( დ. 6 მარტი, 1964, ბარსელონა, ესპანეთი) — ესპანელი მეწარმე, ბიზნესმენი, საფეხბურთო კლუბ „ბარსელონის“ 39-ე პრეზიდენტი 2010-2014 წლებში. 

2003-2004 წლებში იყო მისი წინამორბედის, ხოან ლაპორტას მთავარი მრჩეველი სატრანსფერო საკითხებში, სანდროს უდიდესი მიღწევა ამ პოსტზე რონალდინიოს გუნდში მოყვანა იყო. 2005 წელს როსელი გახდა კლუბის ვიცე-პრეზიდენტი, თუმცა მალევე მოუწია თანამდებობის დატოვება ლაპორტასთან კონფლიქტის გამო. 2010 წლის ივლისში „ბარსელონის“ საპრეზიდენტო არჩევნებში ამომრჩეველთა 60%-მა მხარი სწორედ სანდრო როსელს დაუჭირა. მისმა პრეზიდენტობამ თითქმის 4 წლამდე გასტანა. 2014 წლის იანვარში როსელი პოსტიდან გადადგა სამართალდამცავებთან არსებული პრობლემების გამო. კატალონიის პროკურატურამ გამოძიება დაიწყო ნეიმარის „ბარსელონაში“ ტრანსფერთან დაკავშირებით. ეს საქმე დღემდე აღძრულია მის წინააღმდეგ. 

სანდრო როსელი 2017 წლის 23 მაისს ფულის გათეთრების ბრალდებით დააკავეს, სასჯელს დღემდე იხდის ქალაქ ბარსელონის მთავარ სასჯელაღსრულების დაწესებულებაში.  

## „ბარსელონის“ ტიტულები მისი პრეზიდენტობის პერიოდში
* **ლა ლიგა** **(2)**
** 2010–11, 2012–13
* **კოპა დელ რეი (1)**
** 2011–12
* **ესპანეთის სუპერთასი (3)**
** 2010, 2011, 2013
* **უეფა-ს ჩემპიონთა ლიგა (1)**
** 2010–11
* **უეფა-ს სუპერთასი (1)**
** 2011
* **ფიფას საკლუბო მსოფლიო ჩემპიონატი (1)**
** 2011

## როსელის შეძენილი ფეხბურთელები
## რესურსები ინტერნეტში
* როსელის ბიოგრაფია 

კატეგორია:დაბადებული 1964
კატეგორია:დაბადებული 6 მარტი
კატეგორია:ესპანელი მეწარმეები
კატეგორია:ბარსელონის პრეზიდენტები
კატეგორია:ცოცხალი ადამიანები
ინგლისის პრემიერლიგა 2016-2017

**ინგლისის პრემიერლიგა 2016-17** — ინგლისის პრემიერლიგის 25-ე გათამაშება (1992 წლიდან).
სეზონი დაიწყო 2016 წლის 13 აგვისტოს ,,ჰალ სიტისა" და ,,ლესტერ სიტის"  მატჩით,ხოლო დასრულდა შემდეგი წლის 21 მაისს.ტურნირის გამარჯვებული გახდა ლონდონის ,,ჩელსი",რომელმაც ტიტული მეხუთედ მოიგო.მეორე ადგილი დაიკავა ,,ტოტენჰემ ჰოტსპურმა",რომელიც ჩემპიონს შვიდი ქულით ჩამორჩა.

## მონაწილეები და მათი სტადიონები
## სატურნირო ცხრილი 
**1**მანჩესტერ იუნაიტედი კვალიფიცირდა უეფა-ს ჩემპიონთა ლიგაზე როგორც უეფა-ს ევროპის ლიგის გამარჯვებული.       
**2**იმის გამო,რომ ინგლისის ასოციაციის თასის გამარჯვებული არსენალი ჩემპიონატიდან კვალიფიცირდა ევროტურნირზე,ევროპის ლიგის საკვალიფიკაციო ეტაპზე მონაწილეობის უფლება ერგო გუნდს,რომელიც იყო არსენალზე ქვემოთ სატურნირო ცხრილში და არ იყო კვალიფიცირებული ევროტურნირზე.ასეთი გუნდი გახდა ევერტონი

## ბომბარდირები 
## სქოლიო
კატეგორია:ინგლისის პრემიერლიგის სეზონები
მთაწმინდის ხანძარი (2017)

thumb|300px|მთაწმინდის ხანძარი ყველაზე მასშტაბური განფენილობის დროს. გიორგი მელაშვილის ფოტო
thumb|300px|მთაწმინდის მთის დაზიანებული მონაკვეთი (მარჯვნივ)გიორგი მელაშვილის ფოტო
**მთაწმინდის ხანძარი** — საქართველოს დედაქალაქ თბილისში, მთაწმინდის მთაზე მასშტაბური ხანძარი, რომელიც ძნელად მისადგომ ფერდობზე ბალახსა და ხეებს ეკიდა. 

ხანძრის შესახებ პირველი ცნობები 22:29 საათზე გავრცელდა. ცეცხლი ვერის სასაფლაოს მიმდებარე ტერიტორიაზე ტყის მასივს გაუჩნდა, ხანძრის ფართობი სწრაფად გაიზარდა და მთაწმინდის ეშმაკის ბორბალს მიუახლოვდა.

ადგილზე მალევე მოხდა სახანძრო-სამაშველო ჯგუფების მობილიზება. პრესის ინფორმაციით, რთული რელიეფის პირობებში ხანძრის ლოკალიზება მეხანძრეებს უძნელდებოდათ. 

საგანგებო სიტუაციების მართვის სააგენტოს ინფორმაციით დამწვარია 2 ჰეტარის ფართობის მწვანე ნარგავები. 

საქართველოს შინაგან საქმეთა სამინისტრომ ხანძარზე გამოძიება სისხლის სამართლის კოდექსის 188-ე მუხლით დაიწყო, რაც სხვისი ნივთის განზრახ დაზიანებას გულისხმობს.

## სქოლიო
კატეგორია:ხანძრები
კატეგორია:თბილისი
Game Developers Choice Awards

**Game Developers Choice Awards** — ყოველწლიური დაჯილდოება, რომელსაც წარადგენს Game Developers Conference და აჯილდოებს საუკეთესო თამაშებს და თამაშების დეველოპერებს.. Game Developers Choice Awards-ის დაჯილდოება ტარდება 2001 წლიდან, თუმცა აღნიშნულ ცერემონიას წინ უსწრებდა Spotlight Awards, რომელიც გადაიცემოდა 1997-1999 წლებში.

## რესურსები ინტერნეტში
*

## სქოლიო
კატეგორია:ვიდეო თამაშების დაჯილდოების ცერემონიები
კატეგორია:2001 წელს დაარსებული დაჯილდოებები
კატეგორია:ჯილდოები ანბანის მიხედვით
ევრობასკეტი 2017: ჯგუფი A

**ჯგუფი A** — ევრობასკეტი 2017-ის პირველი ჯგუფი, სადაც წარმოდგენილნი იყვნენ ისლანდია, პოლონეთი, საბერძნეთი, საფრანგეთი, სლოვენია და ფინეთი. ჯგუფის პირველი მატჩები 2017 წლის 31 აგვისტოს ჩატარდა, ხოლო ბოლო 6 სექტემბერს. ყველა მატჩი ჰელსინკის ჰარტვალ არენაზე გაიმართა ფინეთში.

## ცხრილი

*ყველა დრო ადგილობრივია (UTC+3).*

## მატჩები
### სლოვენია – პოლონეთი
### ისლანდია – საბერძნეთი
### საფრანგეთი – ფინეთი
### პოლონეთი – ისლანდია
### საბერძნეთი – საფრანგეთი
### ფინეთი – სლოვენია
### საფრანგეთი – ისლანდია
### სლოვენია – საბერძნეთი
### ფინეთი – პოლონეთი
### ისლანდია – სლოვენია
### პოლონეთი – საფრანგეთი
### საბერძნეთი – ფინეთი
### სლოვენია – საფრანგეთი
### საბერძნეთი – პოლონეთი
### ფინეთი – ისლანდია
## სქოლიო
ჯგუფი A
ჟოან ლაპორტა

**ჟოან ლაპორტა ესტრუჩი** (; დ. 29 ივნისი, 1962, ბარსელონა, ესპანეთი) — ესპანელი პოლიტიკოსი, ბიზნესმენი, ადვოკატი, საფეხბურთო კლუბ „ბარსელონის“ პრეზიდენტი, არჩეული იქნა ორჯერ. კლუბს პირველად მართავდა 2003-2010 წლებში, 2021 წლის 7 მარტიდან კი მეორედ ჩაუდგა სათავეში.

ლაპორტა პროფესიით ადვოკატია, დაამთავრა ბარსელონის უნივერსიტეტის იურიდიული ფაკულტეტი. მის მიერ დაფუძნებული „Laporta & Arbós“ დღემდე ერთ-ერთი გავლენიანი სააგენტოა ესპანეთში. ჟოანმა თავდაპირველი პოპულარობა პოლიტიკური კარიერით მოიპოვა. 1990-იან წლებში იყო „კატალონიის დამოუკიდებლობის მომხრეთა“ ლიდერი, თუმცა პარტია 1998 წელს გაუქმდა. 

2002 წლიდან მუშაობა დაიწყო საფეხბურთო კლუბ „ბარსელონაში“. 2003 წლის საპრეზიდენტო არჩევნებში მან ხმათა უმეტესობა, 52.7% მიიღო და გახდა კატალონიური გრანდის პრეზიდენტი. მისი უდიდესი მიღწევა პრეზიდენტობის პერიოდში კლუბის მსოფლიოს ვარსკვლავი ფეხბურთელებით დაკომპლექტება იყო.(რონალდინიო, დეკუ, სამუელ ეტოო, ტიერი ანრი და სხვ) ლაპორტას დროს „ბარსელონამ“ ფრანკ რეიკარდის ხელმძღვანელობით  შეძლო 14 წლიანი პაუზის შემდეგ უეფა-ს ჩემპიონთა ლიგის მოგება, პეპ გუარდიოლას გაწრთვნილმა კლუბმა კი 2008/09 წლების სეზონში ტრიპლეტის დაუფლებით (ლა ლიფა, ესპანეთის თასი და ჩემპიონთა ლიგა) დაიწყო ახალი ერა კლუბისა და ფეხბურთის ისტორიაში.  

ჟოან ლაპორტას საპრეზიდენტო ვადა 2010 წლის 30 ივნისს ამოეწურა, რის შემდეგაც დაუბრუნდა პოლიტიკურ კარიერას. ის სათავეში ჩაუდგა პარტიას, „კატალონიური სოლიდარობა დამოუკიდებლობისთვის“, რომელიც 2011 წელს დატოვა და შეუერთდა კატალონიის დემოკრატიულ პარტიას. 2010-2012 წლებში იყო კატალონიის პარლამენტის სრულუფლებიანი წევრი.

## „ბარსელონის“ ტიტულები მისი პრეზიდენტობის პერიოდში
* **ლა ლიგა** **(6)**
** 2004–05, 2005–06, 2008–09, 2009–10, 2022–23, 2024–25
* **კოპა დელ რეი (3)**
** 2008–09, 2020–21, 2024–25
* **ესპანეთის სუპერთასი (5)**
** 2005, 2006, 2009, 2022–23, 2024–25
* **უეფა-ს ჩემპიონთა ლიგა (2)**
** 2005–06, 2008–09
* **უეფა-ს სუპერთასი (1)**
** 2009
* **ფიფას საკლუბო მსოფლიო ჩემპიონატი (1)**
** 2009

## ლაპორტას შეძენილი ფეხბურთელები
## რესურსები ინტერნეტში
* ხოან ლაპორტას ბიოგრაფია 

კატეგორია:დაბადებული 1962
კატეგორია:დაბადებული 29 ივნისი
კატეგორია:ესპანელი პოლიტიკოსები
კატეგორია:ესპანელი მეწარმეები
კატეგორია:ბარსელონის პრეზიდენტები
კატეგორია:ცოცხალი ადამიანები
ქართული მრავალფუნქციური უპილოტო ვერტმფრენი

**ქართული მრავალფუნქციური უპილოტო ვერტმფრენი** — სამოქალაქო და სამხედრო დანიშნულების მრავალფუნქციური უპილოტო ვერტმფრენი, რომელიც სახელმწიფო სამხედრო სამეცნიერო-ტექნიკურმა ცენტრმა საქართველოს სახმელეთო ჯარებისთვის შექმნა.
## აღჭურვილობა და საფუძველი
აღნიშნული მოდელის ვერტმფრენი აღჭურვილია 2 ერთეული M-134 Minigun-ის ტიპის 6 ლულიანი ტყვიამფრქვევით და 2 ერთული უმართავი რაკეტების ბლოკით. ცხვირის ნაწილში დამონტაჯებულია ოპტიკურ-ელექტრონული დაკვირვების სისტემა.

საფრენი აპარატის შექმნისას საბაზო ვერტმფრენად აღებულია კომპანია ROTORWAY-ის მიერ წარმოებული Exec 162F ტიპის ვერტმფრენი.
## მონაცემები
## გამოყენება
ქართული მრავალფუნქციური უპილოტო ვერტმფრენის გამოყენება შესაძლებელია შემდეგი სამუშაოების შესასრულებლად:
* რადიოლოკაციური, ოპტიკური და ინფრაწითელი სენსორების მეშვეობით საზღვრების მონიტორინგი;
* დაზვერვა, იარაღის მიზანჩვენება:
* რადიო და სხვა ელექტრონული სიგნალების რეტრანსლირება; გარკვეულ ობიექტებზე ვიზუალური კონტროლი;
* აეროფოტოგადაღებები;
* სოფლის მეურნეობაში ერიგაცის სისტემების მონიტორინგი და ქიმიკატების დაფრქვევა;
* სარწყავი წყალის გამოყენებაზე კონტროლი;
* საზღვაო აკვატორიაში დაბინძურების კერების აღმოჩენა;
* გარემოს დაცვაში ხანძრების კერების აღმოჩენა;
* ვიდეოგადაღებები;
* ტვირთების გადაზიდვა.
## მახასიათებლები
*ფრენის მართვის პროგრამული უზრუნველყოფა – სრულად ავტონომიური ფრენა ავტოაფრენით და დაშვებით.
*მიწისზედა მართვის პროგრამული უზრუნველყოფა – შედის სისტემაში და უზრუნველყოფს ბრძანების, კონტროლის და სენსორის მონაცემების ეკრანზე ასახვას; გააჩნია განგაშის ხმოვანი სისტემა.
*მიზისზედა მართვის სადგური, რომელიც გამოიყენება თვითმფრინავის რეალურ დროში მართვისთვის, მისიის დაგეგმისთვის და შესრულებისთვის, ფრენის სტატუსის ვიზუალიზაციისთვის, პირდაპირი ვიდეოგადაცემაზე დაკვირვებისთვის, საკიდარის მართვისთვის. მართვის სადგური დაფუძნებულია ორ დაცულ გადასატან კომპიუტერზე (დუბლირებისთვის) და ორი ოპერატორის კონტროლზე.
*ორღერძიანი ანტენის მართვის მექანიზმი, რომელიც უზრუნველყოფს ანტენის მიმართვას თვითმფრინავისკენ მონაცემების კავშირის დიაპაზონის გაზრდისთვის.
## რესურსები ინტერნეტში
*მრავალფუნქციური უპილოტო ვერტმფრენი  www.delta.gov.ge
*ვარდების მოედანზე დელტა დამრტყმელ-სადაზვერვო უპილოტო ვერტმფრენი წარადგენს bpn.ge
## სქოლიო
კატეგორია:ქართული სამხედრო პროდუქცია
Second Toughest in the Infants

***Second Toughest in the Infants*** — ბრიტანული ელექტრონული ჯგუფ Underworld-ის მეოთხე სტუდიური ალბომი, გამოცემული 1996 წლის 11 მარტს და რიგით მეორე, ჩაწერილი დარენ ემერსონის მონაწილეობით. ამ ალბომით Underworld-ის პროგრესული ჰაუსის მიმართულების მუსიკალური პალიტრა უფრო გაიზარდა, დაიხვეწა მახვილი რიტმები და ჰიმნისეული მელოდიები. ალბომის სახელწოდება მომდინარეობს ფრაზიდან, რომელიც წარმოთქმა რიკ სმითის, ჯგუფის წევრის ექვსი წლის ძმიშვილმა, საიმონ პროსერმა, როდესაც ჰკითხეს, თუ როგორი იყო მისი წარმატებები დაწყებით სკოლაში: „ჰო, ჩემზე ნუ ღელავთ, მე მცირეწლოვანებში რიგით მეორე ვარ“ (). *Second Toughest*-ში შესულია „Pearl's Girl“, თუმცა Underworld-ის ყველაზე ცნობილი სიმღერა, „Born Slippy .NUXX“, მისი ხელახალი გამოცემის b-მხარეზე მოხვდა.

ალბომის რემასტერი და ახალი გამოცემა გამოვიდა 2015 წელს, დელუქს და სუპერ-დელუქს ვერსიების სახით.

## სიმღერების სია
### 20 წლიანი იუბილეს აღსანიშნავი 4 CD-იანი დელუქს-გამოცემა (2015)
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები და გაყიდვები
## სქოლიო
კატეგორია:1996 წლის ალბომები
კატეგორია:Underworld-ის ალბომები
მონტი-კასტელუ (სანტა-კატარინა)

**მონტი-კასტელუ** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 820 მეტრზე. მიეკუთვნება სანტა-კატარინას შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კანოინიასის შემადგენლობაში.

2010 წლის მონაცემებით, მოსახლეობა 8 346 ადამიანს შეადგენდა, მოსახლეობის სიმჭიდროვე 14.55 კმ²-ზე. ფართობი 573 585 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
გამელანი

300px|მინი|გამელანი (მალაიის აზიური უნივერსიტეტის კოლექციიდან)

**გამელანი** — ინდონეზიური ხალხური ორკესტრის და ინსტრუმენტული იმპროვიზაციის სტილი. გაჩნდა რა კუნძულ იავაზე, შემდგომში გავრცელდა ბალის, სუმატრას და სხვა ახლომდებარე კუნძულებზე.

მუსიკა ასეთი ორკესტრების მიერ სრულდება ისეთ ინსტრუმენტებზე, როგორიც არის გამბანგი, სარონი, სლენტემი, ბონანგის გონგები, გენდანგის დოლები, სხვადასხვა გონგი. ასეთ მუსიკაში დასარტყმელი საკრავები ძირითად თემას ასრულებენ. ანსამბლების მიერ აგრეთვე გამოიყენება სიმებიანი საკრავები - კეჩაპი და ცელემპუნგი, ხემიანი რებაბი, ფლეიტა სულინგი, ხოლმე - მამაკაცის ან ქალის ვოკალიც. საკრავების საერთო რაოდენობა 10-დან 25-მდე მერყეობს.

## რესურსები ინტერნეტში
*გამელანური მუსიკის შესავალი 

კატეგორია:მუსიკალური ჯგუფების ტიპები
კატეგორია:ბალიური მუსიკა
კატეგორია:აზიური პერკუსიული საკრავები
მორიელი (პისტოლეტი)

**„მორიელი“** — სახელმწიფო სამხედრო სამეცნიერო-ტექნიკურ ცენტრ „დელტას“ წარმოებული მაყუჩიანი პისტოლეტი, რომელიც 2012 წლიდან იხმარებაა და განკუთვნილია სპეციალური დანიშნულების ძალებისთვის და დივერსიული ჯგუფებისთვის უხმაურო სროლისათვის.
## მახასიათებლები
## რესურსები ინტერნეტში
*სპეციალური დანიშნულების მაყუჩიანი პისტოლეტი „მორიელი“  www.delta.gov.ge
## სქოლიო
კატეგორია:ქართული სამხედრო პროდუქცია
Love for Levon

„**Love For Levon**“ — როკ, სოულ და ქანთრი მუსიკოსების შეკრება  Izod Center-ში (აღმოსავლეთი რეზერფორდი, ნიუ-ჯერსი). გაიმართა 2012 წლის 3 ოქტომბერს.

კონცერტი მიეძღვნა ლევონ ჰელმის (რომელიც 2012 წელს გარდაიცვალა), ჯგუფის The Band წევრის ხსოვნას. იგი ჩატარდა დონ უოსის და ლარი კემპბელის ხელმძღვანელობით. მასში მონაწილეობა მიიღო როჯერ უოტერსმაც (თავის მხრივ, გართ ჰადსონი, რიკ დანკო და ლევონ ჰელმი ჯგუფიდან The Band მონაწილეობდნენ როჯერის კონცერტში The Wall – Live in Berlin, 1990 წელს).

კონცერტის ჩანაწერი გამოვიდა CD/DVD/Blu-Ray ფორმატებში, 2013 წელს.

## სქოლიო
კატეგორია:საქველმოქმედო კონცერტები
Stay (პინკ ფლოიდის სიმღერა)

„**Stay**“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან *Obscured by Clouds*.  მთავარ ვოკალს სიმღერაში ასრულებს რიჩარდ რაიტი. თემატურად ეს კომპოზიცია ეხება ერთჯერად სასიყვარულო ურთიერთობას.

სიმღერა აგრეთვე შეტანილია ჯგუფის სინგლში  „Free Four“ (1972).

## პერსონალი 
* რიჩარდ რაიტი – ვოკალი, კლავიშებიანი საკრავები
* როჯერ უოტერსი – ბას-გიტარა, ვოკალი
* დეივიდ გილმორი – გიტარა
* ნიკ მეისონი – დასარტყმელი საკრავები და პერკუსია

## სქოლიო 
კატეგორია:პინკ ფლოიდის სიმღერები
კატეგორია:1972 წლის სიმღერები
კატეგორია:სიმღერები როჯერ უოტერსის ავტორობით